תקנות סמכויות מיוחדות להתמודדות עם נגיף הקורונה החדש (הגבלות במערכת בתי הדין הרבניים) (הוראת שעה)

{{ח:התחלה}}
{{ח:כותרת|תקנות סמכויות מיוחדות להתמודדות עם נגיף הקורונה החדש (הגבלות במערכת בתי הדין הרבניים) (הוראת שעה), התשפ״א–2021}}

{{ח:פתיח-התחלה}}
{{ח:תיבה|ק״ת תשפ״א, 1394|תקנות סמכויות מיוחדות להתמודדות עם נגיף הקורונה החדש (הגבלות במערכת בתי הדין הרבניים) (הוראת שעה)|https://olaw.org.il/takanot/takanot-9061.pdf}}, {{ח:תיבה|1398|ת״ט|https://olaw.org.il/takanot/takanot-9062.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק סמכויות מיוחדות להתמודדות עם נגיף הקורונה החדש (הוראת שעה)#סעיף 44|סעיף 44(ב)(2)}} {{ח:חיצוני|חוק סמכויות מיוחדות להתמודדות עם נגיף הקורונה החדש (הוראת שעה)|לחוק סמכויות מיוחדות להתמודדות עם נגיף הקורונה החדש (הוראת שעה), התש״ף–2020}} (להלן – החוק), אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”בתי דין“ – בתי הדין הרבניים, לרבות בית הדין הרבני הגדול, ובכלל זה אולמות הדיונים והשטחים הציבוריים בבתי הדין, כגון מזכירויות בתי הדין ומקומות נוספים המשמשים בבתי הדין לקבלת קהל;
{{ח:ת|סוג=הגדרה}} ”בעל זיקה להליך“ – בעל דין, בא כוחו, אדם שבית הדין הורה לו להתייצב לדיון, וכל אדם שיש לו זיקה להליך השיפוטי או שהשתתפותו בהליך חיונית לצורך ניהול הדיון, ובכלל זה עד או מתורגמן;
{{ח:ת|סוג=הגדרה}} ”ממונה קורונה“ – מי שמונה לפי {{ח:פנימי|סעיף 7|תקנה 7 לתקנות אלה}};
{{ח:ת|סוג=הגדרה}} ”אנשים הגרים באותו מקום“ – בני אותו תא משפחתי או יחידים השוהים יחד במקום מגורים או במקום שהייה קבוע אחד, וכן אדם עם מוגבלות ומלווהו הדרוש לו מחמת מוגבלותו;
{{ח:ת|סוג=הגדרה}} ”עטיית מסכה“ – כהגדרתה {{ח:חיצוני|צו בריאות העם (נגיף הקורונה החדש) (בידוד בית והוראות שונות) (הוראת שעה)|בצו בידוד בית}};
{{ח:ת|סוג=הגדרה}} ”צו בידוד בית“ – {{ח:חיצוני|צו בריאות העם (נגיף הקורונה החדש) (בידוד בית והוראות שונות) (הוראת שעה)|צו בריאות העם (נגיף הקורונה החדש) (בידוד בית והוראות שונות) (הוראת שעה), התש״ף–2020}};
{{ח:ת|סוג=הגדרה}} ”קהל“ או ”מבקר“ – אדם המבקש להיכנס בשערי בית הדין, לרבות בעלי דין, עורכי דין וטוענים רבניים ולמעט עובדי בתי הדין;
{{ח:ת|סוג=הגדרה}} ”תסמינים“ – כהגדרתם {{ח:חיצוני|צו בריאות העם (נגיף הקורונה החדש) (בידוד בית והוראות שונות) (הוראת שעה)|בצו בידוד בית}}.

{{ח:סעיף|2|תשאול מבקר ומדידת חום|תיקון: תשפ״א}}
{{ח:תת|(א)}} בטרם כניסת מבקר לבית הדין –
{{ח:תתת|(1)}} מאבטחי בית הדין ישאלו את המבקרים, למעט את עובדי בית הדין, ולעניין קטין – לרבות את האחראי על הקטין, את השאלות האלה:
{{ח:תתתת|(א)}} האם אתה משתעל?
{{ח:תתתת|(ב)}} האם חום גופך הוא 38 מעלות צלזיוס ומעלה או האם היה לך חום כאמור ב־48 השעות האחרונות?
{{ח:תתתת|(ג)}} האם היית במגע קרוב עם חולה קורונה בשבועיים האחרונים?
{{ח:תתת|(2)}} מאבטחי בית הדין יערכו למבקר מדידת חום באמצעי שאינו פולשני או יוודאו כי המבקר נבדק בעמדת בידוק חום בלא מגע יד אדם.
{{ח:תת|(ב)}} מבקר שחום גופו הוא 38 מעלות צלזיוס ומעלה או שלא השיב בשלילה על כל אחת משאלות התשאול, למעט מבקר שהשיב שהוא משתעל בשל מצב כרוני כגון אסתמה או אלרגיה אחרת, לא תותר כניסתו לבית הדין; במקרה כאמור יפעלו מאבטחי בית הדין לפי הוראות אלה:
{{ח:תתת|(1)}} ביקש מבקר כאמור להגיש לבית הדין כתבי בי־דין שאין דחיפות בהגשתם, יניח את כתבי בי־הדין בתיבה ייעודית שתוצב בכניסה לבית הדין; מזכירות בית הדין תמציא אישור מסירה למגיש לאחר קבלת כתבי בי־הדין לרישום;
{{ח:תתת|(2)}} ביקש מבקר כאמור להגיש לבית הדין כתב בי־דין שלטענתו יש דחיפות בהגשתו, יעבירו מאבטחי בית הדין את כתב בי־הדין למזכירות בית הדין, בעוד המבקר ממתין מחוץ לבית הדין, וימסרו למגיש בהקדם את אישור המסירה שהפיקה המזכירות;
{{ח:תתת|(3)}} ביקש מבקר כאמור להתייצב לדיון שאליו זומן או ללוות קטין או אדם עם מוגבלות לדיון בעניינו, ייצרו מאבטחי בית הדין קשר עם הדיין שבפניו נקבע הדיון באמצעות מזכירות בית הדין, ויקבלו מהדיין הנחיות לגבי כניסתו של המבקר לבית הדין, בהתחשב במהות הדיון, באפשרות דחיית הדיון ובנחיצות קיום הדיון בנוכחות המבקר;
{{ח:תתת|(4)}} הגיע מבקר כאמור למטרה אחרת, לרבות לצורך ליווי של בעל דין שאינו קטין או אדם עם מוגבלות לדיון בעניינו, לא תותר כניסתו אלא באישור ראש בית הדין או דיין אחר שמינה לכך.

{{ח:סעיף|3|חובת עטיית מסכה}}
{{ח:תת|(א)}} לא תותר כניסתו של מבקר ולא ישהה מבקר בבית הדין בלי שהוא עוטה מסכה אם הוא מחויב בעטיית מסכה לפי {{ח:חיצוני|צו בריאות העם (נגיף הקורונה החדש) (בידוד בית והוראות שונות) (הוראת שעה)#סעיף 3ה|סעיף 3ה לצו בידוד בית}}; לגבי מבקר שחלה עליו חובה לעטות מסכה כאמור בהוראות {{ח:חיצוני|צו בריאות העם (נגיף הקורונה החדש) (בידוד בית והוראות שונות) (הוראת שעה)|צו בידוד בית}} ושאינו עוטה מסכה כאמור, יפעלו מאבטחי בית הדין לפי {{ח:פנימי|סעיף 2|תקנה 2(ב)(1) עד (4)}}.
{{ח:תת|(ב)}} על אף האמור, בית הדין רשאי להורות על הסרת המסכה באולם הדיונים במקרים המתאימים, לרבות אם יש בעטיית המסכה כדי להקשות על גביית עדות.

{{ח:סעיף|4|איסור התקהלות ושמירת מרחק}}
{{ח:תת|(א)}} השוהים בבית הדין, לרבות באולמות הדיונים ובשטחים הציבוריים בבתי הדין ישמרו, ככל האפשר, על מרחק של 2 מטרים לפחות בין אדם לאדם, למעט אנשים הגרים באותו מקום.
{{ח:תת|(ב)}} הדיון יתקיים בהשתתפות בעלי הדין ובאי כוחם בכפוף להוראות כל דין; בעת הכניסה לאולמות הדיונים תינתן עדיפות להכנסתם של בעלי זיקה אחרים להליך, ורק אם מספר מקומות הישיבה המאושר מאפשר זאת, תותר כניסתם של מבקרים נוספים.
{{ח:תת|(ג)}} ממונה הקורונה או מי מטעמו אחראי על הקמת מחיצה למניעת העברת רסס בבימת הדיין, בעמדות באי כוח הצדדים ובדוכן העדים במקרים המתאימים; אין בקיומה של המחיצה כדי לאיין את החובה לעטות מסכה כאמור {{ח:פנימי|סעיף 3|בתקנה 3}}.

{{ח:סעיף|5|הגבלת מספר נוסעים במעלית}}
{{ח:תת|(א)}} בעת שימוש במעלית בבתי הדין, מספר הנוסעים בה לא יעלה על מחצית ממספר הנוסעים המרבי המותר לפי הוראות יצרן המעלית, אלא אם כן הנוסעים הם אנשים הגרים באותו מקום.
{{ח:תת|(ב)}} ממונה קורונה או מי מטעמו יציב שלט בכניסה למעלית לעניין מספר הנוסעים המרבי המותר במעלית לפי תקנת משנה (א).

{{ח:סעיף|6|קבלת קהל במזכירות בתי הדין}}
{{ח:תת|(א)}} בעת מתן שירותי מזכירות בבתי הדין תינתן עדיפות למתן השירות באופן מקוון ובאמצעות מרכז המידע הארצי של בתי הדין, אם הדבר ניתן ובכפוף להוראות כל דין.
{{ח:תת|(ב)}} בעת מתן שירותי קבלת קהל במזכירות בתי הדין יחולו הוראות אלה:
{{ח:תתת|(1)}} בדלפק שירות, אם יש, יתקין ממונה הקורונה או מי מטעמו מחיצה למניעת העברת רסס בין נותן השירות למקבל השירות; במבנה שבו קיימת מערכת כיבוי אוטומטי (ספרינקלרים) או מערכת גילוי אש ועשן, המחיצה תותקן מכיוון הרצפה ועד לגובה של 50 סנטימטרים מתחת לגובה התקרה לכל היותר; אין בקיומה של המחיצה כדי לאיין את החובה לעטות מסכה כאמור {{ח:פנימי|סעיף 3|בתקנה 3}};
{{ח:תתת|(2)}} ממונה קורונה או מי מטעמו יפעל לסימון מקומות המיועדים לעמידת הממתינים בתור למזכירות בית הדין; סימונים כאמור יהיו במרחק של 2 מטרים לפחות זה מזה.

{{ח:סעיף|7|מינוי ממונה קורונה|תיקון: תשפ״א}}
{{ח:ת}} מנהל בתי הדין ימנה מקרב עובדי בתי הדין ממונה קורונה בכל בית דין או בכל אזור; ממונה כאמור אחראי על קיום תקנות אלה בבית הדין או באזור שבו מונה.

{{ח:סעיף|8|שלטים}}
{{ח:ת}} ממונה קורונה או מי מטעמו יציב במקומות בולטים לעין בבתי הדין, לרבות בכניסה אליהם, שלטים כמפורט להלן:
{{ח:תת|(1)}} שלט בדבר חובת עטיית מסכה;
{{ח:תת|(2)}} שלט בדבר הצורך בשמירה קפדנית של כללי היגיינה ובכלל זה שטיפת ידיים;
{{ח:תת|(3)}} שלט בדבר איסור התקהלות והחובה לשמור מרחק של 2 מטרים מאדם לאדם.

{{ח:סעיף|9|תוקף}}
{{ח:ת}} תוקפן של תקנות אלה עד יום ב׳ באדר התשפ״א (14 בפברואר 2021).

{{ח:חתימות|י״ט בטבת התשפ״א (3 בינואר 2021)}}
* '''דוד מלכא'''
מנהל בתי הדין הרבניים
{{ח:סוגר}}

{{ח:סוף}}
{{חוקי קורונה}}

[[קטגוריה:בוט חוקים]]